Задава ли се Трета световна война? Въздушното и морско пространство на КНДР опустя внезапно
Пророчеството, че тя ще започне някъде на Изток, при жълтата раса е на път да се сбъдне Напрежението около Северна Корея, нейната ядрена програма и постоянните й опити с балистични ракети започва да излиза извън контрол, смятат експерти. САЩ показаха решимост, която не бяхме виждали по време на двата мандата на Барак Обама и не само удариха Сирия с „Томахоук”, но последна и използването на „бомбата-майка” срещу терористите в Афганистан. И то в рамките на десетина дни.   Сега край бреговете на Корейския полуостров се намират кораби на САЩ, които са в състояние да извършат къде къде по-мощен удар срещу Пхенян, отколкото онези 59 ракети срещу Сирия. От своя страна, севернокорейският диктатор Ким Чен-ун също не си поплюва, поне на думи. Той вече заплаши базите на щатите в региона и дори Япония с ответен и то ядрен удар. Като че ли трябва само искра, за да пламне конфликт.       В геополитически план Китай и Русия не са съгласни Вашингтон да се разправи с Ким. Теа си имат свои планове и в някои от тях Северна Корея присъства такава, каквато е. Пекин вече предупреди САЩ, че в един конфликт с Пхенян няма да има победители и победени, което означава, че ще има размяна на ядрени удари. Ще избухне ли Трета световна война заради Ким Чен-ун, това е въпрос, който ще получи своя отговор вероятно в следващите дни.   Историци припомнят, че досега светът е бил 7 пъти на границата да се самоунищожи с ядрен апокалипсис, за щастие, всички те се разминаха само с напрежение. Сред тях са Карибската криза при Джон Кенеди и Никита Хрушчов, полетът на Франсис Пауърс над Съветския съюз на 1 май 1960 година, свалянето на корейския „Боинг” от руснаците през 1983 година.   Какво ще стане сега, никой не прогнозира, но  е ясно, че нещата не отиват към мирно разрешаване на проблема. В Белия дом заявиха, че времето на дискусиите, преговорите и стратегиите по отношение на Пхенян е вече минало. „Не трябва да позволим КНДР да притежава ядрено оръжие. Засега те нямат средства за неговото транспортиране, но след време това ще бъде поправено. Ако Китай ни помогне да се справим със заплахата-добре, ако не ни помогне, и сами ще намерим изход”, каза Доналд Тръмп на госта си Си Цзинпин преди дни.   Но и Ким Чен-ун не е лесен. Това е единственият в света абсолютен монарх. 70 години неговото семейство води страната си като диктатори, внушиха на севернокорейците, че трябва да се готвят за война и те го правят. Три поколения от този народ се готвят за тази война като за Второ пришествие.   Сега важната дата е 15 април-рожден ден на първия диктатор-Ким Ир Сен. На тази дата Пхунян прави важни крачки, изпитва ядрено оръжие и балистични ракети и едва ли тази година ще се откаже. Ако изстреля ракета срещу американската флотилия край бреговете на държавата му, това може да е искрата на конфликта, от която да се разгори пожар. Защото американците едва ли ще се задоволят само да свалят тази ракета. А какво ще направи тогава Китай? Никой не може да каже. Но светът е на ръба, дано и този път нещата да се разминат само със заплахи и демонстрации на военна мощ.     От последните минути- съобщенията, че морското и въздушно пространство около Северна Корея е напълно пусто показват, че нещо се готви. Такава ситуация се получава само преди военни действия, за които има предупреждение по дипломатически канали. Идва ли войната?   Pik.bg Следете В интернет    Бъдете с нас навсякъде и през вашия мобилен телефон!